《次韵愚士兄壁间留题之作（初闻留大宁，后却》
明代·刘绩

常共鹪鹩守一枝，忽随搏击过天池。
当君仗剑西游日，是我登楼北望时。
华岳天青云叶断，葱河风黑雪花垂。
白身万里参戎幕，马上题诗最忆谁。

作者简介：姓亦作镏。明浙江山阴人，祖籍洛阳，字孟熙。刘涣子。不求仕进，教授乡里。家贫，经常迁徙，所至则署卖文榜于门，得酬辄市酒待客，随手而尽。家有西江草堂，人称西江先生。工诗，有名一时。曾著《诗律》、《嵩阳稿》，有《霏雪录》传世。